Сёньняшняя размова, паводле словаў спадара Хвастова, сталася чарговым крокам на шляху нармалізацыі двухбаковых стасункаў у палітычнай ды эканамічнай галінах. "Мы прыйшлі да высновы на сёньняшніх перамовах у МЗС Беларусі, што нам неабходна аднавіць клімат даверу, — заявіў беларускі міністар і дадаў: — Аднавіўшы гэты клімат даверу, мы істотным чынам зможам прасунуць нашыя двухбаковыя стасункі".